**OBAVEŠTENJE O PRIKUPLJANJU PODATAKA O LIČNOSTI KANDIDATA ZA POSAO**

**Pre svega, hvala na interesovanju da postanete deo našeg tima.**

B2Bee DOO BEOGRAD, Veljka Dugoševića 54 , 11000 Beograd, MB 21384399, PIB 110766184 (dalje: "**B2Bee**" ili "**Društvo**") poštuje Vašu privatnost i u obavezi je da štiti Vaše podatke o ličnosti. Društvo je rukovalac podataka o ličnosti. To znači da Društvo određuje svrhu i način obrade Vaših podataka o ličnosti. Ovo obaveštenje ima za cilj da Vas informiše o tome kako i zašto koristimo Vaše podatke o ličnosti, a u vezi sa mogućnošću zaposlenja na otvorenim pozicijama i koliko dugo će se Vaši podaci čuvati. Na ovaj način ispunjavamo našu zakonsku obavezu i pružamo Vam neophodna obaveštenja u skladu sa Zakonom.

**1. Koje podatke obrađujemo od kandidata prilikom procesa zapošljavanja**

 B2Bee kao rukovalac podacima o ličnosti, u smislu Zakona o zaštiti podataka o ličnosti, prikuplja podatke od kandidata, kao i o kandidatima, a u vezi sa mogućnošću zaposlenja na otvorenim pozicijama u Društvu. B2Bee će u te svrhe prikupljati: podatke sadržane u CV-u i motivacionom pismu, podatke o obrazovanju, diplomi, sertifikatima, nagradama, stipendijama, detaljima o učinku na radu, planiranim i pohađanim programima razvoja, on-line kursevima, pregledu učinka i razvoja, spremnosti za preseljenje/premeštaj, obavezi poštovanja zabrane konkurencije u odnosu na prethodnog poslodavca i obavezi poštovanja poslovne tajne u odnosu na prethodnog poslodavca (dalje: "**Podaci**").

Takođe, prilikom procesa zapošljavanja, B2Bee može prikupljati posebnu vrstu podataka o ličnosti od kandidata u smislu Zakona o radu, Zakona o bezbednosti i zdravlju na radu kao i drugih propisa, odnosno, ukoliko su to podaci od značaja za buduće radno mesto kandidata u Društvu ili se koriste u svrhu pružanja budućih pogodnosti pri zaposlenju ili uz izričit pristanak pojedinca. Na primer, postoji mogućnost da ćemo morati da prikupimo podatke o zdravstvenom stanju, odnosno invaliditetu kandidata, kako bismo obezbedili pogodno radno okruženje za tog kandidata.

**2. Pravni osnov i svrha obrade**

Podaci iz prijave na oglas za posao obrađuju se isključivo u svrhu izbora i zapošljavanja kandidata. Podaci se obrađuju na osnovu člana 12, stav 1, tačka 1 (saglasnost) i tačka 2 (zaključenje ugovora) Zakona o zaštiti podataka o ličnosti.

B2Bee obrađuje podatke o ličnosti kandidata kako bi uskladila njihove veštine, iskustvo i obrazovanje sa konkretnim radnim mestima u Društvu.

Ovi Podaci se prosleđuju nadležnom rukovodstvu u sektoru zapošljavanja, kao i licima koja odlučuju o tome koji kandidat će biti pozvan na razgovor za posao. Ukoliko kandidat bude pozvan u naredne faze prilikom procesa zaposlenja (sledeći krug razgovora i sl.), B2Bee će prikupiti dodatne Podatke od kandidata.

**3. Rok čuvanja podataka**

Ukoliko je ishod oglasa za posao na koji se kandidat prijavio uspešan, Podaci koji su potrebni za zaključenje ugovora o radu prelaze u personalna akta (evidencija o zaposlenima). Obrada podataka o zaposlenima je regulisana Pravilnikom o obradi podataka o ličnosti zaposlenih. Ukoliko kandidat nije uspešno prošao proces selekcije i regrutacije, njegove/njene podatke čuvamo još tri meseca nakon što prime informaciju o negativnom ishodu oglasa za posao.

**4. Način prikupljanja podataka**

B2Bee može prikupljati Podatke o kandidatima na sledeće načine:

* Direktno od kandidata - na primer, podatke koje kandidat pruži prilikom podnošenja prijave za radno mesto direktno u prijavi za posao;
* Od agencija za zapošljavanje - na primer, ukoliko nas agencija za zapošljavanje kontaktira kako bi predložila određeno lice kao potencijalnog kandidata;
* Kroz javno dostupne izvore na internetu - na primer, ukoliko kandidat ima popunjen profesionalni profil na internetu (npr. na sajtu trenutnog poslodavca, profil na sajtu Infostud ili profile na profesionalnim društvenim mrežama kao što je LinkedIn); i
* Putem pisane ili usmene preporuke - na primer, putem preporuke prethodnog zaposlenog/poslodavca ili od osobe koju je kandidat naveo kao referentnu osobu za kontaktiranje.

**5. Unošenje/iznošenje podataka iz Republike Srbije**

B2Bee može saopštavati Podatke u sledećim zemljama:

* Republika Srbija,
* Republika Hrvatska

Imajući u vidu da je Republika Hrvatska država koja obezbeđuje primereni nivo zaštite podataka o ličnosti u smislu člana 64 stav 2 Zakona, prenos podataka se može vršiti bez prethodnog odobrenja Poverenika za informacije od javnog značaja i zaštitu podataka o ličnosti (dalje: "**Poverenik**").

B2Bee vrši saopštavanje iz prethodnog stava u cilju ispunjenja svrhe obrade definisane u tački 2. ovog obaveštenja, odnosno kada je neophodno da se za kandidate organizuje zajednički intervju ili kada je potrebno da se ažurira interna baza podataka.

**6. Mere zaštite podataka o ličnosti**

Mere zaštite podataka o ličnosti: Društvo preduzima adekvatne tehničke, organizacione i kadrovske mere zaštite i primenjuje neophodne mehanizme zaštite, kako bi obrada podataka bila u skladu sa Zakonom i radi sprečavanja zloupotreba podataka ili slučajnog, protivpravnog ili neovlašćenog pristupa, uništenja, gubitka, izmena, saopštavanja ili pribavljanja podataka.

Mere obuhvataju elektronsku i fizičku zaštitu prikupljenih podataka o kandidatima.

**7. Prava koja pripadaju kandidatu u slučaju obrade**

* pravo na istinito i potpuno obaveštavanje o obradi njegovih podataka;
* pravo da traži od Društva stavljanje na uvid podataka koji se na njega odnose, pravo da traži kopiju, ispravku, dopunu, ažuriranje i brisanje podataka kao i prekid i privremenu obustavu obrade;
* pravo na brisanje Podataka ako: svrha obrade nije jasno određena; je svrha obrade izmenjena, a nisu ispunjeni uslovi za obradu za tu izmenjenu svrhu; je svrha obrade ostvarena, odnosno Podaci više nisu potrebni za ostvarivanje svrhe; je način obrade nedozvoljen; Podatak spada u broj i vrstu Podataka čija je obrada nesrazmerna svrsi; je Podatak netačan, a ne može se putem ispravke zameniti tačnim.
* pravo na prigovor Društvu na obradu.

**8. Pravo na pritužbu**

Kandidat ima pravo da uloži pritužbu nadležnom organu (Povereniku za informacije od javnog značaja i zaštitu podataka o ličnosti, Bulevar kralja Aleksandra 15, 11120 Beograd, email: office@poverenik.rs, telefon: +381 11 3408 900) na obradu podataka o ličnosti koji se odnose na njega/nju.

**9. Kontakt za pitanja u vezi sa obradom podataka o ličnosti**

Za sva pitanja, zahteve i informacije u vezi sa obradom podataka i ostvarivanjem zaštite prava u ovoj oblasti, kandidat se može obratiti Društvu na e-mail adresu:

office@b2bee.net